สเปนช็อก ยอดเหยื่อโควิด จ่ออิตาลี ทะลุหมื่น ตายวันเดียวเฉียดพัน
สเปนยังวิกฤติ ยอดผู้เสียชีวิตจากโควิด-19 ทะลุหมื่นศพจ่ออิตาลี ทำสถิติใหม่อีกครั้ง เหยื่อโควิดตายภายในวันเดียวสูงสุดเกือบพัน ขณะที่มีผู้ติดเชื้อเกินแสนเมื่อ 2 เมษายน 63 สำนักข่าวซีเอ็นเอ็นรายงานกระทรวงสาธารณสุขสเปนแถลงจำนวนผู้เสียชีวิตรายใหม่ในประเทศในวันพฤหัสฯ ที่ 2 เมษายน ตามเวลาท้องถิ่น มีผู้เสียชีวิตเพิ่มขึ้นถึง 950 ศพ สร้างสถิติใหม่ที่มีผู้เสียชีวิตมากที่สุดภายใน 24 ชั่วโมง ส่งผลให้ยอดสะสมผู้เสียชีวิตจากโรคโควิด-19 ในสเปน ทะลุหลักหมื่นศพ ไปอยู่ที่ 10003 ศพแล้ว เป็นรองจากอิตาลี ที่ยอดเสียชีวิตมากที่สุดอันดับ 1 ของโลก อยู่ที่ 13155 ศพ ส่วนยอดติดเชื้อในสเปน อยู่ที่ 110.238 ราย และอิตาลี ติดเชื้อ110574 รายด้านกระทรวงสาธารณสุขสเปน ชี้ว่า จำนวนผู้เสียชีวิตจากโควิด-19 ในสเปนที่มีการรายงานในวันพฤหัสฯ นี้ เป็นอัตราการเสียชีวิตอยู่ที่ 10.5% ซึ่งเท่ากับเปอร์เซ็นต์การเสียชีวิตจากเชื้อโควิด เมื่อวันพุธที่ 31 มีนาคม ซึ่งถือเป็นเปอร์เซ็นต์การเสียชีวิตที่ต่ำลงเล็กน้อย เท่าที่มีการบันทึกในช่วง 2 สัปดาห์ส่วนสถานการณ์การระบาดของเชื้อไวรัสโคโรนาในสหรัฐฯ ซึ่งเป็นประเทศที่มีผู้ติดเชื้อโควิดมากที่สุดในโลก ด้วยตัวเลข 215417 ราย เสียชีวิต 5116 ศพ ขณะที่เยอรมนี ติดเชื้อ 73522 เสียชีวิต 872 ศพ และฝรั่งเศสติดเชื้อ 56989 เสียชีวิต 4032 ศพ
สเปนยังวิกฤติ ยอดผู้เสียชีวิตจากโควิด-19 ทะลุหมื่นศพจ่ออิตาลี ทำสถิติใหม่อีกครั้ง เหยื่อโควิดตายภายในวันเดียวสูงสุดเกือบพัน ขณะที่มีผู้ติดเชื้อเกินแสน 
โควิด-19,ไวรัสโคโรน่า,ไวรัสโคโรนา,COVID-19,โควิด สเปน